Claude Lévi-Strauss

Claude Lévi-Strauss [vyslov: lévi-strós] (* 28. november 1908, Brusel, Belgicko – † 30. október 2009, Paríž, Francúzsko) bol francúzsky etnológ, antropológ, sociológ, jeden z hlavných predstaviteľov filozofického štrukturalizmu, zakladateľ sociálnej antropológie, profesor antropológie na Collège de France v Paríži, člen Francúzskej akadémie a nositeľ Radu čestnej légie, žiak Durkheima. Považujú ho za zakladateľa francúzskeho štrukturalizmu.

Veľkú pozornosť venoval vývinu myslenia. Charakteristické pre jeho diela sú predovšetkým analýzy tzv. primitívnych (predpísomných) náboženských kultúr. Na rozdiel od predchádzajúcich generácii bádateľov v oblasti antropológie, sociológie a religionistiky tvrdil, že myslenie prírodných národov nie je nelogické, či iracionálne, ale že jeho racionalita funguje na iných princípoch, ktoré je potrebné odhaliť a pochopiť. Lévi-Strauss predpokladá, že myslíme v protikladoch. Čiže základ našeho myslenia je tvorený protikladmi čo sa prejavuje v jazykovej štruktúre. Z toho dôvodu sa zaoberal tiež lingvistikou, mýtom a hudbou. 
Podľa jeho téz je príroda spontánna a univerzálna, kým kultúra je špecifická a normatívna. Logikou binárnych protikladov človek do svojho sveta vnáša štrukturálny a kultúrne modelovaný poriadok. Ten sa premieta do prejavov ľudskej činnosti ako sú mýty, totemizmus, umenie, rituály a podobne.

Diela
Gracchus Babeuf et le communisme, L'églantine, 1926.
La Vie familiale et sociale des Indiens Nambikwara, Paris, Société des américanistes, 1948.
Les Structures élémentaires de la parenté (1949) 
Race et histoire (1952)
Tristes Tropiques (1955) 
Anthropologie structurale (1958)
Le Totemisme aujourdhui (1962)
 La Pensée sauvage (1962)
Le Cru et le cuit (1964)
Du miel aux cendres (1966)
L'Origine des manières de table (1968)
L'Homme nu (1971)
Anthropologie structurale deux (1973)
La Voie des masques (1972)
Paroles donnés (1984)
Le Regard éloigné (1983)
La Potière jalouse (1985)
Regarder, écouter, lire (1993)
Saudades do Brasil, Paris, Plon, 1994
Le Père Noël supplicié, Pin-Balma, Sables, 1994
L’Anthropologie face aux problèmes du monde moderne, Paris: Seuil, 2011
L’Autre face de la lune, Paris: Seuil, 2011

Iné projekty

Externé odkazy 
 Linguistic and Commodity Exchanges

Zdroj 
 

Francúzski filozofi
Francúzski sociológovia
Francúzski religionisti
Členovia Francúzskej akadémie
Francúzski autori náučnej literatúry
Collège de France
Filozofi židovského pôvodu
Francúzske osobnosti židovského pôvodu
Nositelia Radu čestnej légie
Osobnosti na brazílskych poštových známkach
Storoční ľudia
Osobnosti z Bruselu